[image: image1.png]


+
ประกาศองค์การบริหารส่วนตำบลแม่เจ้าอยู่หัว
เรื่อง  การสรรหาและเลือกสรรบุคคลเพื่อบรรจุเป็นพนักงาจ้างตามภารกิจและพนักงานจ้างทั่วไป 
ประจำปีงบประมาณ  ๒๕๕๕
__________________________
ด้วยองค์การบริหารส่วนตำบลแม่เจ้าอยู่หัว  จะดำเนินการสรรหาและเลือกสรรบุคคล  เพื่อบรรจุและแต่งตั้งเป็นพนักงานจ้างตามภารกิจและพนักงานจ้างทั่วไป   สังกัดองค์การบริหารส่วนตำบลแม่เจ้าอยู่หัว  

อาศัยอำนาจตามความในมาตรา  ๒๒  ประกอบกับมาตรา ๒๖  วรรคท้ายแห่งพระราชบัญญัติระเบียบการบริหารงานบุคคลส่วนท้องถิ่น พ.ศ. ๒๕๔๒ และประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัดนครศรีธรรมราช)  เรื่อง  หลักเกณฑ์เกี่ยวกับพนักงานจ้าง หมวด ๔  ข้อ ๑๘  ข้อ ๑๙ และข้อ  ๒๐  ลงวันที่  ๒๖  กรกฎาคม  ๒๕๔๗  องค์การบริหารส่วนตำบลแม่เจ้าอยู่หัว  จึงประกาศสรรหาและเลือกสรรบุคคลเพื่อบรรจุเป็นพนักงานจ้าง  ดังต่อไปนี้
1. ตำแหน่งที่รับสมัคร   
๑.๑ พนักงานจ้างทั่วไป ตำแหน่ง พนักงานผลิตน้ำประปา จำนวน  ๑ อัตรา
๑.๒ พนักงานจ้างทั่วไป ตำแหน่ง  พนักงานจ้างทั่วไป      จำนวน ๑  อัตรา
๑.๓ พนักงานตามภารกิจ ตำแหน่ง ผู้ช่วยนายช่างไฟฟ้า    จำนวน ๑ อัตรา

 ๒. คุณสมบัติของผู้มีสิทธิสมัคร
 ผู้สมัครต้องมีคุณสมบัติทั่วไป   และคุณสมบัติเฉพาะสำหรับตำแหน่ง   ดังนี้
  ๒.๑ คุณสมบัติทั่วไป
(๑)  มีสัญชาติไทย
(๒)  มีอายุไม่ต่ำกว่า  ๑๘  ปีบริบูรณ์  และไม่เกิน  ๖๐ ปี  
(๓)  ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล
(๕)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรค
      การเมือง 
(๖)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(7)  ไม่เป็นผู้เคยต้องรับโทษจำคุก โดยคำพิพากษาถึงที่สุดให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘) ไม่เป็นผู้เคยถูกลงโทษให้ออก ปลดออกหรือไล่ออกจากราชการ รัฐวิสาหกิจ หรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยอื่นของรัฐ  รัฐวิสาหกิจ หรือพนักงานหรือลูกจ้างของราชการส่วนท้องถิ่น
     ๒.๒คุณสมบัติเฉพาะสำหรับตำแหน่งลักษณะงานที่ปฏิบัติและหน้าที่ความรับผิดชอบ และอัตราค่าตอบแทน  รายละเอียดแนบท้ายประกาศ
                      ๓.  วัน เวลา  และสถานที่รับสมัคร
ให้ผู้ประสงค์จะสมัครเข้ารับการเลือกสรร  ขอรับใบสมัครและยื่นใบสมัครด้วยตนเอง ตั้งแต่วันที่  ๑๕ - ๒๓  ธันวาคม  ๒๕๕๔   ในวันและเวลาราชการ  ณ  ที่ทำการองค์การบริหารส่วนตำบลแม่เจ้าอยู่หัว   สอบถามรายละเอียดเพิ่มเติมได้ที่หมายเลขโทรศัพท์ ๐-๗๕๓๖-๒๒๐๓

    ๔.เอกสารและหลักฐานที่ใช้ในการสมัครสอบ
 ผู้สมัครต้องกรอกใบสมัครด้วยตนเอง  พร้อมทั้งนำเอกสารฉบับจริง และสำเนารับรองความถูกต้อง  ยื่นพร้อมใบสมัครในวันสมัคร ดังนี้
๔.๑ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ถ่ายครั้งเดียวกัน ไม่เกิน ๑  ปี  จำนวน   ๓  รูป
๔.๒ สำเนาทะเบียนบ้าน   จำนวน  ๑  ฉบับ 
๔.๓ สำเนาบัตรประจำตัวประชาชน   จำนวน  ๑  ฉบับ
๔.๔ ใบรับรองแพทย์ปริญญา ซึ่งแสดงว่าไม่เป็นโรคที่ต้องห้าม ตามที่ ก.อบต. กำหนดซึ่งออกให้ไว้ไม่เกิน  ๑ เดือน นับแต่วันที่ตรวจร่างกาย  จำนวน  ๑  ฉบับ
๔.๕  สำเนาวุฒิการศึกษา หรือสำเนาระเบียนแสดงผลการเรียนอย่างใดอย่างหนึ่ง  ที่แสดงว่าเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัคร  โดยจะต้องสำเร็จการศึกษาและได้รับการอนุมัติจากผู้มีอำนาจอนุมัติ   ภายในวันที่ปิดรับสมัคร  จำนวน ๑ ฉบับ 
๔.๖  สำเนาหลักฐานอื่น ๆ เช่น ทะเบียนสมรส ใบเปลี่ยนชื่อ-สกุล (ถ้ามี)   จำนวน ๑ ฉบับ 

 ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครตรงตามที่ประกาศรับสมัคร  และจะต้องกรอกรายละเอียดต่าง ๆ ในใบสมัครพร้อมทั้งยื่นและแสดงหลักฐานตามวัน  เวลา  และสถานที่ที่กำหนด  ในกรณีที่มีความผิดพลาดอันเกิดจากผู้สมัครกรอกหลักฐานการสมัครหรือยื่นไม่ครบถ้วนจะถือว่าเป็นผู้ขาดคุณสมบัติในการสมัครเข้ารับการสรรหาและเลือกสรร

 หากตรวจสอบภายหลังพบว่าผู้สมัครรายใดให้ข้อมูลที่เป็นเท็จหรือมีคุณสมบัติดังกล่าวไม่ครบถ้วนตามที่กำหนด  จะถือว่าเป็นผู้ขาดคุณสมบัติในการเข้ารับการสรรหาและเลือกสรร และไม่มีสิทธิได้รับการบรรจุเป็นพนักงานจ้าง และหากมีการปลอมแปลงเอกสารที่ใช้สมัครจะถูกดำเนินคดีตามกฎหมาย                                           
    ๕.ค่าธรรมเนียมการสมัคร
ผู้สมัครต้องเสียค่าธรรมเนียมในตำแหน่งที่สมัครสอบ ตำแหน่งละ  ๑๐๐ บาท  โดยชำระเงินพร้อมกับการยื่นใบสมัคร ทั้งนี้เมื่อสมัครสอบแล้วค่าธรรมเนียมการสมัครสอบจะไม่คืนให้ไม่ว่ากรณีใดๆ เว้นแต่มีการยกเลิกการสอบครั้งนี้
     ๖.การประกาศรายชื่อผู้มีสิทธิสอบ  วัน  เวลา  สถานที่สอบ
ประกาศรายชื่อผู้มีสิทธิสอบและสอบคัดเลือก  ณ ที่ทำการองค์การบริหารส่วนตำบลแม่เจ้าอยู่หัว   อำเภอเชียรใหญ่   จังหวัดนครศรีธรรมราช    ตามรายละเอียดดังนี้
	วันที่
	เวลา
	การดำเนินการ

	๒๖  ธันวาคม  ๒๕๕๔
	๑๐.๐๐ น. เป็นต้นไป
	ประกาศรายชื่อผู้มีสิทธิ์เข้ารับการสรรหาและเลือกสรร

	๒๗ ธันวาคม   ๒๕๕๔
	๙.๓๐ น. เป็นต้นไป
	สอบข้อเขียน

	๒๘ ธันวาคม  ๒๕๕๔
	๙.๓๐ น. เป็นต้นไป
	สอบสัมภาษณ์

	๒๙  ธันวาคม  ๒๕๕๔
	๑๐.๐๐ น. เป็นต้นไป
	ประกาศบัญชีรายชื่อผู้ผ่านการสรรหาและเลือกสรร


 ๗.   หลักเกณฑ์และวิธีการสรรหาและเลือกสรร  
๗.๑  ภาคความรู้ความสามารถทั่วไป กำหนดคะแนนเต็ม ๑๐๐ คะแนน ทดสอบความรู้เหตุการณ์ปัจจุบันทางการเมือง เศรษฐกิจและสังคม ความรู้ความสามารถในการใช้ภาษาไทย  มีความรู้ความเข้าใจในกฎหมายว่าด้วยระเบียบการบริหารข้าราชการส่วนท้องถิ่นกฎหมายว่าด้วยระเบียบบริหารงานราชการแผ่นดินและกฎหมาย กฎ ระเบียบและข้อบังคับอื่นที่ใช้ในการปฏิบัติงานในหน้าที่   โดยผู้ผ่ายข้อเขียน ให้ถือเกณฑ์ว่าต้องเป็นผู้ได้คะแนนไม่ต่ำกว่า ๖๐ คะแนน จึงมีสิทธิสอบสัมภาษณ์    
๗.๒ 
ภาคเหมาะสมกับตำแหน่ง  กำหนดคะแนนเต็ม  ๑๐๐ คะแนน  ทดสอบความรู้ความสามารถเกี่ยวงานที่ปฏิบัติ  คุณลักษณะอื่น ๆ ที่จำเป็นต่อการปฏิบัติงานโดยผู้ผ่ายข้อเขียน ให้ถือเกณฑ์ว่าต้องเป็นผู้ได้คะแนนไม่ต่ำกว่า ๖๐ คะแนน จึงมีสิทธิสอบสัมภาษณ์    
    ๗.๓    การสอบสัมภาษณ์  กำหนดคะแนนเต็ม  ๑๐๐ คะแนน  โดยพิจารณา จากประวัติส่วนตัว  ประวัติการทำงาน  ความรู้  ความสามารถ  ทักษะเฉพาะบุคคล และที่จำเป็นต่อการปฏิบัติงานในตำแหน่งที่รับสมัคร  พฤติกรรมที่ปรากฏทางอื่นของผู้เข้าสอบ ความเหมาะสมในด้านต่าง ๆ เช่น  การใช้ภาษา  อุปนิสัย อารมณ์  ทัศนคติ  จริยธรรมและคุณธรรม ปฏิภาณไหวพริบ บุคลิกภาพ รวมทั้งสังคมและสิ่งแวดล้อม
 

๘. เกณฑ์การตัดสิน
การตัดสินว่าผู้ใดเป็นผู้ผ่านการเลือกสรรได้  ให้ถือเกณฑ์ว่าต้องเป็นผู้ที่ได้คะแนนไม่ต่ำกว่า  ๖๐   โดยคำนึงถึงหลักวิชาการวัดผล 
๙.การขึ้นบัญชีผู้ผ่านการสรรหาและเลือกสรร
๙.๑ องค์การบริหารส่วนตำบลแม่เจ้าอยู่หัว  จะประกาศรายชื่อผู้ผ่านการเลือกสรร โดยเรียงลำดับที่จากผู้สอบได้คะแนนรวมสูงสุดลงมาตามลำดับถึงต่ำสุดในกรณีที่ผู้สอบได้คะแนนเท่ากัน ก็ให้ผู้ที่ได้รับเลขประจำตัวสอบก่อน เป็นผู้อยู่ลำดับที่สูงกว่า
๙.๒  บัญชีรายชื่อผู้ผ่านการเลือกสรรจะใช้เพื่อบรรจุเป็นพนักงานจ้าง  เป็นระยะเวลา  ๑  ปี  นับแต่วันที่ขึ้นบัญชี  แต่หากมีการสอบอย่างเดียวกันนี้อีกและได้ขึ้นบัญชีผู้ผ่านการเลือกสรรใหม่แล้ว  บัญชีผู้ผ่านการเลือกสรรได้ในครั้งนี้เป็นอันยกเลิก                                                                       
   ๙.๓ ผู้ที่ได้ขึ้นบัญชีผ่านการเลือกสรร  ถ้ามีกรณีอย่างใดอย่างหนึ่งดังต่อไปนี้  ให้เป็นอันยกเลิกการขึ้นบัญชีผู้นั้นไว้ ในบัญชีผู้ผ่านการเลือกสรร คือ 
 (๑) ผู้นั้นได้ขอสละสิทธิรับการบรรจุและแต่งตั้งในตำแหน่งที่สอบได้                                                                      
 (๒) ผู้นั้นไม่มารายงานตัวเพื่อรับการบรรจุเป็นพนักงานจ้าง  ภายในเวลาที่ อบต. แม่เจ้าอยู่หัว กำหนด  เว้นแต่มีเหตุจำเป็น  และได้มีหนังสือส่งทางไปรษณีย์ลงทะเบียนแจ้งให้ทราบล่วงหน้าไปไม่น้อยกว่า ๑๐ วัน นับแต่วันที่ทำการไปรษณีย์รับลงทะเบียน                              


                    ๑๐.การบรรจุและแต่งตั้งให้ปฏิบัติหน้าที่
     องค์การบริหารส่วนตำบลแม่เจ้าอยู่หัว  จะทำสัญญาจ้างผู้ผ่านการสรรหาและเลือกสรร         บรรจุและแต่งตั้งเป็นพนักงานจ้างตามลำดับในบัญชีผู้ผ่านการสรรหาและเลือกสรรได้ในตำแหน่งนั้น  เมื่อได้รับความเห็นชอบจากคณะกรรมการพนักงานส่วนตำบล (ก.อบต.) จังหวัดนครศรีธรรมราช แล้ว 



 จึงประกาศให้ทราบโดยทั่วกัน
ประกาศ  ณ  วันที่    ๖  เดือน  ธันวาคม    พ.ศ.  ๒๕๕๔
                            นายบำเพ็ญ  เจียะรัตน์
                             นายกองค์การบริหารส่วนตำบลแม่เจ้าอยู่หัว
แนบท้ายประกาศองค์การบริหารส่วนตำบลแม่เจ้าอยู่หัว
เรื่อง  การสรรหาและเลือกสรรบุคคลเพื่อบรรจุเป็นพนักงาจ้างตามภารกิจและพนักงานจ้างทั่วไป 
ประจำปีงบประมาณ  ๒๕๕๕
ลงวันที่     เดือน ธันวาคม พ.ศ. ๒๕๕๔
คุณสมบัติเฉพาะตำแหน่งลักษณะงานที่ปฏิบัติหน้าที่ความรับผิดชอบและอัตราค่าตอบแทน
ชื่อตำแหน่ง   พนักงานจ้างทั่วไป
คุณสมบัติเฉพาะตำแหน่ง


ผู้สมัครสอบต้องเป็นผู้สำเร็จการศึกษาภาคบังคับ
หน้าที่และความรับผิดชอบ


ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย
อัตราค่าตอบแทน


ได้รับค่าตอบแทนในอัตราเริ่มต้นเดือนละ  ๕,๓๔๐ พร้อมค่าครองชีพชั่วคราวเดือนละ ๑,๕๐๐บาท

แนบท้ายประกาศองค์การบริหารส่วนตำบลแม่เจ้าอยู่หัว
เรื่อง  การสรรหาและเลือกสรรบุคคลเพื่อบรรจุเป็นพนักงาจ้างตามภารกิจและพนักงานจ้างทั่วไป 
ประจำปีงบประมาณ  ๒๕๕๕
ลงวันที่      เดือน ธันวาคม พ.ศ. ๒๕๕๔
คุณสมบัติเฉพาะตำแหน่งลักษณะงานที่ปฏิบัติหน้าที่ความรับผิดชอบและอัตราค่าตอบแทน
ชื่อตำแหน่ง   พนักงานผลิตน้ำประปา
คุณสมบัติเฉพาะตำแหน่ง


ผู้สมัครสอบต้องเป็นผู้สำเร็จการศึกษาภาคบังคับ
หน้าที่และความรับผิดชอบ



๑. งานผลิตน้ำประปา จัดหาน้ำสะอาดบริการประชาชน บริการผู้ใช้น้ำประปา
                    ๒. งานซ่อมบำรุง ดูแลรักษาเครื่องจักร เครื่องสูบน้ำ อุปกรณ์เกี่ยวกับการประปา


๓. รายงานการผลิตน้ำประปา ประจำวัน และประจำเดือน


๔. ตอบปัญหาและชี้แจงเรื่องต่างๆ เกี่ยวกับงานในหน้าที่และตำแหน่ง


๓. ปฎิบัติงานอื่น ๆ ที่ได้รับมอบหมายจากผู้บังคับบัญชา
อัตราค่าตอบแทน


ได้รับค่าตอบแทนในอัตราเริ่มต้นเดือนละ  ๕,๓๔๐ พร้อมค่าครองชีพชั่วคราวเดือนละ ๑,๕๐๐บาท

แนบท้ายประกาศองค์การบริหารส่วนตำบลแม่เจ้าอยู่หัว
เรื่อง  การสรรหาและเลือกสรรบุคคลเพื่อบรรจุเป็นพนักงาจ้างตามภารกิจและพนักงานจ้างทั่วไป 
ประจำปีงบประมาณ  ๒๕๕๕
ลงวันที่      เดือน ธันวาคม พ.ศ. ๒๕๕๔
คุณสมบัติเฉพาะตำแหน่งลักษณะงานที่ปฏิบัติหน้าที่ความรับผิดชอบและอัตราค่าตอบแทน
ชื่อตำแหน่ง   ผู้ช่วยนายช่างไฟฟ้า
คุณสมบัติเฉพาะตำแหน่ง


๑.ได้รับประกาศนียบัตรวิชาชีพเทคนิค หรือเทียบได้ไม่ต่ำกว่านี้ทางเทคนิควิศกรรมไฟฟ้า เทคนิคเครื่องเย็นและปรับอากาศ อิเล็กโทรนิกส์ หรือทางอื่นที่ ก. อบต. กำหนดไว้ใช้เป็นคุณสมบัติเฉพาะตำแหน่งนี้ได้ หรือ


๒. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทางช่างไฟฟ้า ช่างเครื่องเย็น และปรับอากาศ อิเล็กโทรนิกส์หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้ 
หน้าที่และความรับผิดชอบ


๑. ติดตั้งเครื่องมือเครื่องใช้เกี่ยวกับไฟฟ้า
                     ๒. ประกอบ ดัดแปลง ปรับปรุง บำรุงรักษา ซ่อมแซมเครื่องจักร เครื่องมือเครื่องใช้เกี่ยวกับไฟฟ้า


๓. เบิกจ่าย จัดเก็บรักษาเครื่องมือ เครื่องใช้และวัสดุอุปกรณ์ที่ใช้ในการปฏิบัติงาน


๔. ดูแลระบบไฟฟ้าของประปาหมู่บ้าน  ไฟฟ้าสาธารณะของหมู่บ้าน อาคารสำนักงาน อบต.


๕. สำรวจจัดเก็บข้อมูลต่างๆ เพื่อประกอบการพิจารณา/โครงการของหน่วยงาน


๖. การรับ-ส่ง หนังสือและเอกสารต่าง ๆ


๗. ตอบปัญหาและชี้แจงเรื่องราว ๆ เกี่ยวกับงานในหน้าที่


๘. ปฎิบัติงานอื่น ๆ ที่ได้รับมอบหมายจากผู้บังคับบัญชา

อัตราค่าตอบแทน


ได้รับค่าตอบแทนในอัตราเริ่มต้นเดือนละ  ๗,๔๖๐  พร้อมค่าครองชีพชั่วคราวเดือนละ ๑,๕๐๐บาท

